
VšĮ Lietuvos agrarinių ir miškų mokslo centras (toliau – Perkančioji organizacija) vykdo skelbiamą apklausą pirkimo „Sauso deginimo analizatorius”, CVP IS Nr. 8967954 (toliau – Pirkimas).

Atsakymas į pateiktas užklausas
	Užklausa
	Perkančiosios organizacijos atsakymas

	„Laba diena,
Susipažinę su VšĮ Lietuvos agrarinių ir miškų mokslų centro paskelbto tarptautinio viešojo pirkimo „Sauso deginimo analizatorius“ (pirkimo Nr. 8967954) pirkimo sąlygomis ir jų priedais, prašome paaiškinti bei patikslinti Techninės specifikacijos (Priedas Nr. 2) reikalavimus.
Techninės specifikacijos 8.1 punkte yra nustatytas griežtas reikalavimas: „Didžiausia analizatoriaus suvartojama elektrinė galia turi būti ne didesnė kaip 700 W“.
Atlikę rinkos analizę ir įvertinę pasaulyje pirmaujančių sauso deginimo CHNS/O analizatorių gamintojų (tokių kaip „Elementar“, „Thermo Fisher Scientific“, „VELP Scientifica“ ir kt.) technines charakteristikas, pastebėjome, kad absoliuti dauguma šių įrenginių naudoja aukštos temperatūros (900–1200 °C) deginimo krosnis. Dėl šios priežasties jų maksimali (pikinė) suvartojama elektrinė galia paleidimo bei aktyvaus kaitinimo metu siekia apie 1000–1500 W.
Mūsų žiniomis, rinkoje egzistuoja tik vienas specifinis gamintojas („EuroVector“), kurio technologiniai sprendimai leidžia neviršyti jūsų nurodytos 700 W ribos.
Atsižvelgiant į tai, kad pirkimo dokumentų 11.1 punkte deklaruojate technologinį neutralumą, o Lietuvos Respublikos viešųjų pirkimų įstatymas (VPĮ) draudžia kelti specifikacijas, kurios nepagrįstai riboja tiekėjų konkurenciją ir dirbtinai pritaiko pirkimą tik vienam konkrečiam gamintojui ar modeliui:
1. Prašome patikslinti, ar Techninės specifikacijos 8.1 punkte nurodytas 700 W apribojimas taikomas prietaiso vidutinei suvartojamai galiai rutininio darbo metu, ar maksimaliai (pikinei) galiai įrenginio įjungimo/įkaitimo fazėje?
2. Siekiant užtikrinti realią tiekėjų konkurenciją, racionalų pirkimo lėšų panaudojimą ir leisti Perkančiajai organizacijai rinktis iš daugiau nei vieno gamintojo, prašome pakoreguoti Techninės specifikacijos 8.1 punktą, padidinant leistiną didžiausią elektrinę galią bent iki 1500 W.
Tikimės konstruktyvaus bendradarbiavimo ir išankstinių pirkimo dokumentų patikslinimų, kurie padės išvengti galimų pretenzijų ar procedūrų stabdymo ateityje
Pagarbiai,“
	Išnagrinėjusi pateiktą prašymą, Perkančioji organizacija informuoja, kad prašymą laiko nepagrįstu ir jo netenkina.
Techninės specifikacijos 8.1 punkte nustatytas reikalavimas, kad maksimali analizatoriaus suvartojama elektros galia būtų ne didesnė kaip 700 W, nustatytas atsižvelgiant į Perkančiosios organizacijos faktinį poreikį, numatomą įrangos naudojimo pobūdį ir planuojamų atlikti analizių apimtį.
Perkančioji organizacija planuoja analizuoti nedidelės masės mėginius, todėl jos numatomam įrangos naudojimo pobūdžiui nėra būtina didesnė analizatoriaus elektros galia. Nustatytas 700 W reikalavimas yra susijęs su siekiu įsigyti funkciniam poreikiui adekvačią, kompaktišką ir racionaliai naudojamą laboratorinę įrangą, o ne su konkrečiu gamintoju, modeliu ar konkrečia technologine konstrukcija.
Pažymėtina, kad rinkoje yra ne vienas gamintojas, siūlantis CHNS-O elementinės analizės sprendimus, kurių maksimali elektros galia neviršija Techninės specifikacijos 8.1 punkte nustatytos 700 W ribos. EuroVector gaminamų CHNS-O analizatorių techniniuose duomenyse nurodoma 600 W elektros galia, o VELP Scientifica gaminamų CHNS-O analizatorių techniniuose duomenyse nurodoma 570 W elektros galia. Abiejų gamintojų įranga sudaro galimybę atlikti C, H, N, S ir O elementinę analizę.
Atsižvelgiant į tai, prašyme nurodytas teiginys, kad 700 W reikalavimas iš esmės pritaikytas vienam konkrečiam gamintojui, nėra pagrįstas. Vien tai, kad dalies rinkoje esančių analizatorių maksimali elektros galia yra didesnė, savaime nesudaro pagrindo didinti Perkančiosios organizacijos poreikiams nustatytą maksimalią galios ribą. Perkančioji organizacija, būdama biudžetinė įstaiga, taip pat privalo užtikrinti racionalų, pagrįstą ir ekonomiškai tikslingą skirtų lėšų naudojimą. Todėl įrangos techniniai parametrai nustatomi pagal realų jos naudojimo poreikį, neperkant didesnių nei būtina techninių charakteristikų.
Atsižvelgiant į Perkančiosios organizacijos poreikį, numatomą įrangos naudojimo pobūdį ir rinkoje esančius nustatytą galios ribą atitinkančius techninius sprendimus, nėra pagrindo Techninės specifikacijos 8.1 punkte nustatytą maksimalią elektros galią didinti iki 1500 W.
Techninės specifikacijos 8.1 punkte nustatytas reikalavimas – maksimali elektros galia ne didesnė kaip 700 W – paliekamas nepakeistas.



